《过东林吊沈文伯一首》
宋代·王阮

苕霅虽幽事，燕云亦壮游。
宁虞就日馆，不返度淮舟。
死节千年在，私家万事休。
重来联句地，清泪接溪流。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。